บึงกาฬเปิดงานแข่งเรือ ไทย-ลาว-เวียดนาม
เมื่อเวลา 10.00 น.วันที่ 10 ก.ย. ที่ถนนข้าวเม่าริมฝั่งแม่น้ำโขง เทศบาลตำบลบึงกาฬ อ.เมืองบึงกาฬ นายพงษ์ศักดิ์ ปรีชาวิทย์ ผวจ.บึงกาฬ ท่านบุญเส็ง ปะทำมะวง รองเจ้าแขวง-แขวงบอลิคำไซ ท่านบัวมิน จ้วงลาสี หัวหน้าแผนกการต่างประเทศแขวงคำม่วน ท่านแววมะนี วีละวง เลขาธิการสหพันธ์เฮือซ่วงแห่งชาติลาว ท่านวงสา ดวงทองลา หัวหน้าแผนกแถลงข่าววัฒนธรรมและท่องเที่ยวแขวงเชียงขวาง สปป.ลาว และท่านเล วันซวน ผู้แทนจากจังหวัดกวางบิงห์ ประเทศเวียดนาม เป็นประธานพิธีเปิดการแข่งขันเรือยาวประเพณี ไทย-ลาว-เวียดนาม ครั้งที่ 17 ระหว่างวันที่ 9-11 ก.ย. ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี,โดยได้รับเกียรติจาก นายพินิจ จารุสมบัติ อดีตรองนายกรัฐมนตรี และนายกสมาคมวัฒนธรรมและเศรษฐกิจไทย-จีน นายอภิรัตน์ สุคนธาภิรมย์ ณ พัทลุง อัครราชทูต ณ กรุงนิวเดลี กลุ่มนักธุรกิจยางพารา จากประเทศอินเดีย พล.ต.ต.ขจร สัยวัตร์ อดีต สปช.จ.บึงกาฬ นายนิพนธ์ คนขยัน นายก อบจ.บึงกาฬ ตลอดจนข้าราชการพ่อค้าประชาชนให้เกียรติมาร่วมในพิธีเปิดงานในวันนี้เป็นจำนวนมาก,นายพงษ์ศักดิ์ ผวจ.บึงกาฬ กล่าวถึงวัตถุประสงค์ของการจัดงานครั้งนี้ 1.เพื่อส่งเสริมประเพณีอันดีงามของทั้ง 3 ประเทศที่มีวัฒนธรรมประเพณีดีงามใกล้เคียงกัน 2.เพื่อเป็นการกระตุ้นเศรษฐกิจและส่งเสริมการท่องเที่ยวระหว่าง 3 ประเทศ ไทย สปป.ลาวและเวียดนาม 3.เพื่อเป็นการเสริมสร้างความสัมพันธ์อันดีงามและแน่นแฟ้นระหว่างประชาชนไทย ลาวและเวียดนาม ที่มีมาช้านาน อันจะนำไปสู่การค้าขายร่วมกัน โดยในปีนี้มีการแข่งขันชิงชัยเจ้าแห่งลุ่มน้ำโขง 4 ประเภทด้วยกัน มีทีมเรือไทย ลาวและเวียดนามเข้าร่วมการแข่งขันจำนวน 57 ลำ,โดยแบ่งการแข่งขันดังนี้ เรือยาวเล็กขนาด 20-25 ฝีพาย เรือยาวใหญ่ 50-55 ฝีพาย ประเภทท้องถิ่นและประเภททั่วไป มีเรือดังๆ อาทิ เรือเทพสุริยะ (กระทิงแดง) อบจ.สุรินทร์ เรือสิงห์สวรรคร์ สปป.ลาว เรือเจ้าพ่อคำแดง สปป.ลาว เรือจักรนารายณ์ จ.สระบุรี เรือเทพมณีรัตน์ จ.สกลนคร เรือเทพมีไซ สปป.ลาว เรือสวยสุภาพร จ.ร้อยเอ็ด เรือเอกชัยนาวา จ.หนองคาย เรือพรพระแก้ว สปป.ลาว เรือเทพทักษิณ จ.ร้อยเอ็ด เรือรุ่งสุริยา จ.หนองคายและเรือจ้าววรวงค์ สปป.ลาว นอกจากนี้แล้วยังมีกิจกรรมต่างๆมากมายตลอดทั้งงาน อาทิ การจัดแสดงและจำหน่ายสินค้าโอทอป 3 ประเทศไทย ลาว เวียดนาม และสินค้าธงฟ้าราคายุติธรรมจำนวน 80 บูธ ช็อป ชิม กับถนนอาหารและสินค้าออกร้านต่างๆ จากทั่วฟ้าเมืองไทย ชมการแสดงดนตรี และศิลปวัฒนธรรมพื้นเมืองตลอดงานนายพงษ์ศักดิ์ ผวจ.บึงกาฬ กล่าวในที่สุด
วัตถุประสงค์ของการจัดงานครั้งนี้ 1.เพื่อส่งเสริมประเพณีอันดีงามของทั้ง 3 ประเทศที่มีวัฒนธรรมประเพณีดีงามใกล้เคียงกัน 2.เพื่อเป็นการกระตุ้นเศรษฐกิจและส่งเสริมการท่องเที่ยวระหว่าง 3 ประเทศ ไทย สปป.ลาวและเวียดนาม 3.เพื่อเป็นการ
บึงกาฬ,งานแข่งขันเรือยาวประเพณี ไทย-ลาว-เวียดนาม,พงษ์ศักดิ์ ปรีชาวิทย์,บุญเส็ง ปะทำมะวง,บัวมิน จ้วงลาสี,สปป.ลาว,เล วันซวน,เวียดนาม,พินิจ จารุสมบัติ,อภิรัตน์ สุคนธาภิรมย์ ณ พัทลุง,อินเดีย